ഓസ്ട്രേലിയൻ നായകൻ സ്റ്റീവ് സ്മിത്തിനു പിന്നാലെ ഡിആർഎസിൽ പിലുവാൽ പിടിച്ച് ശ്രീലങ്കൻ താരം . കൊൽക്കത്ത ടെസ്റ്റിൽ ശ്രീലങ്കൻ താരം ദിൽരുവാൻ പെരേരയുടെ പെരുമാറ്റമാണ് വിവാദത്തിലായത് . അംപയർ എൽബിഡബ്ലു വിധിച്ച ശേഷം ഗ്യാലറിയിലേക്ക് നടന്ന പെരേര പെട്ടെന്ന പിന്തിരിഞ്ഞ് അംപയരോട് റിവ്യൂ ആവശ്യപ്പെട്ടു . ദിൽരുവാൻ പെരേര ഡ്രസിംഗ് റൂമിലേക്ക് നോക്കിയ ശേഷമാണ് റിവ്യൂ ആവശ്യപ്പെട്ടത് എന്നാണ് ആരോപണം . സംഭവം നടന്നയുടനെ കമൻറേറ്ററായ മുൻതാരം സൈമൺ ഡോൾ അതൃപ്തി രേഖപ്പെടുത്തി . കഴിഞ്ഞ മാർച്ചിൽ ബെംഗലുരു ടെസ്റ്റിനിടെ ഓസീസ് നായകൻ സ്റ്റീവ് സ്മിത്ത് സമാനമായ സംഭവത്തിൽ പുലിവാൽ പിടിച്ചിരുന്നു . എൽബിഡബ്ലു വിധിച്ച ശേഷം ഡ്രസിംഗ് റൂമിലേക്ക് നേക്കി ലഹതാരങ്ങളോട് അഭിപ്രായം ആരാഞ്ഞ ശേഷമാണ് സ്മിത്ത് റിവ്യൂ ആവശ്യപ്പെട്ടത് . സ്റ്റീവ് സ്മിത്തിൻറെ പെരുമാറ്റത്തിൽ നിരവധി ക്രിക്കറ്റ് താരങ്ങൾ പ്രതിഷേധമറിയിച്ചിരുന്നു .